**СТАТУТ**

**НА НАЦИОНАЛНА ЛИТЕРАТУРНА НАГРАДА „ИВАН ДАВИДКОВ“ - МОНТАНА**

1. Националната литературна награда (НЛН) „ИВАН ДАВИДКОВ“ е учредена с Решение …… на Общински съвет – Монтана и със съдействието на СБП – град София.
2. Основна цел на наградата е да стимулира автори на поезия в духа на най-добрите традиции на българската литература.
3. С НЛН „ИВАН ДАВИДКОВ“ се удостояват български автори за поетична книга, издадена през последните две години.
4. НЛН „ИВАН ДАВИДКОВ“ се връчва на всяка четна година по повод 1 октомври – Ден на поезията, от Кмета на Община Монтана на тържествена церемония, организирана от РБ „Гео Милев” - Монтана.
5. Материален израз на НЛН „ИВАН ДАВИДКОВ“ са: почетна грамота, плакет и парична сума в размер на 1000 лв., осигурени от Община Монтана.
6. За Наградата се номинират петима автори, сред които се избира носителят й.
7. НЛН „ИВАН ДАВИДКОВ“ е индивидуална и не се връчва за съавторство, на авторски колективи и на творчески съюзи.
8. НЛН „ИВАН ДАВИДКОВ“ не се връчва посмъртно.
9. Възможно е НЛН „ИВАН ДАВИДКОВ“ да не бъде присъдена.
10. Предложения за носител на НЛН „ИВАН ДАВИДКОВ“ могат да бъдат изготвени от:
	1. Творчески съюзи;
	2. Културни институти;
	3. Издателства;
	4. Университети;
	5. Лично от самите автори.
11. Всяка организация има право да внесе само едно предложение.
12. Всеки кандидат за НЛН „ИВАН ДАВИДКОВ“ може да участва със своя поетична книга, издадена в годината преди или в годината на обявяване на НЛН „ИВАН ДАВИДКОВ”. Не се разглеждат преиздавани стари поетични книги или книги с избрани творби.
13. Всеки кандидат за НЛН „ИВАН ДАВИДКОВ“ изпраща комплект, съдържащ:
	1. Попълнен формуляр (Приложение №1) – 1 бр.;
	2. Книгата, с която участва – в 5 екземпляра. Изпратените книги не се връщат, а се зачисляват към фонда на РБ „Гео Милев” – Монтана;
	3. Творческа автобиография – свободен текст – 1 бр.
14. Пълният комплект документи и книги на кандидата се подава на адрес:

3400 Монтана,

ул. “Извора” № 1,

Община Монтана

 – за Националната литературна награда „ИВАН ДАВИДКОВ“.

1. НЛН „ИВАН ДАВИДКОВ“ се администрира от Община Монтана.
2. Кметът на Община Монтана назначава със своя заповед компетентна 5-членна комисия, която определя номинираните и излъчва носителя на НЛН „ИВАН ДАВИДКОВ”.
3. Решението на комисията е окончателно и не подлежи на обжалване.

Приложение №1

**НАЦИОНАЛНА ЛИТЕРАТУРНА НАГРАДА** „ИВАН ДАВИДКОВ“

**Ф О Р М У Л Я Р**

1. **ДАННИ ЗА АВТОРА НА ТВОРБИТЕ**

|  |  |
| --- | --- |
| Име  |  |
| Адрес за кореспонденция  |  |
| Телефон |  |
| e-mail |  |

1. **ДАННИ ЗА ПОЕТИЧНАТА КНИГА**

|  |  |
| --- | --- |
| Заглавие на поетичната книга |  |
| Година на издаване |  |
| Жанр  |  |
| Тираж  |  |
| ISBN |  |

Запознат съм със статута на НЛН „ИВАН ДАВИДКОВ” и съм съгласен с неговите условия.

Декларирам, че предложените произведения са авторски и не нарушават Закона за авторското право и сродните му права!

Дата: Подпис: .................................................